בארי טאף

בארי טאף הוא כלכלן ישראלי, ששימש כיועץ בכיר לנגיד בנק ישראל וכחבר בוועדה המוניטרית.

ביוגרפיה
נולד בארצות הברית. עלה לישראל בשנת 1975. בעל תואר שני בהצטיינות במנהל עסקים מהאוניברסיטה העברית.

החל את דרכו בבנק ישראל ב-1980 במחלקת המחקר. שימש כמנהל מחלקת המט"ח בשנים 2002–2008.

טאף ניהל את חטיבת השווקים בבנק ישראל בשנים 2008–2011. במסגרת תפקיד זה היה אחראי, בין היתר, לניהול יתרות המט"ח של הבנק.

בשנת 2011 מונה ליועץ בכיר לנגיד לענייני מדיניות מוניטרית ולחבר בוועדה המוניטרית של בנק ישראל.

במסגרת עיסוקיו בבנק ישראל הוא שימש גם כדירקטור בבורסה לניירות ערך וכחבר המועצה הלאומית לתשלומים ולסליקה. משמש כיועץ מומחה בקרן המטבע הבינלאומית משנת 1994, במקביל לעבודתו בבנק ישראל.

בשנת 2013 פרש מבנק ישראל, לאחר שעבד בו כ-30 שנה.

טאף מתגורר בירושלים נשוי ואב לארבעה.

קישורים חיצוניים

הערות שוליים

כלכלנים ישראלים
עובדי בנק ישראל
דירקטורים ישראלים
בוגרי האוניברסיטה העברית בירושלים
עולים בשנות ה-1970
ישראלים ילידי ארצות הברית
חברי הוועדה המוניטרית של בנק ישראל
ישראלים שנולדו במאה ה-20